PATVIRTINTA

 Tauragės lopšelio-darželio ,,Kodėlčius“

 direktoriaus 2020 m. kovo 5 d.

 įsakymu Nr. V-53

**TAURAGĖS LOPŠELIO-DARŽELIO ,,KODĖLČIUS“ 2020 M. VEIKLOS PLANAS**

1. **LOPŠELIO-DARŽELIO PRISTATYMAS**

**Duomenys apie įstaigą:**

* Lopšelis-darželis ,,Kodėlčius” yra Tauragės rajono savivaldybės biudžetinė įstaiga.
* Pagrindinė veiklos rūšis – ikimokyklinis ugdymas.
* Ugdomoji forma – dieninė.
* Ugdomoji kalba – lietuvių.
* Įstaigoje veikia 12 grupių, kurias lanko 236 vaikai.
* Dirba 49 darbuotojai: iš jų - 27 pedagogai, 22 aptarnaujantis personalas.

 **Vizija**

Laimingo vaiko darželis. Tai moderni, profesionali, atvira, aktyviai veikianti, nuolat besimokanti, kurianti saugią, šiuolaikišką ugdymo(si) aplinką ugdymo įstaiga.

  **Misija**

Teikti kokybiškas ikimokyklinio ir priešmokyklinio ugdymo paslaugas, tenkinti vaiko prigimtinius, socialinius, pažintinius, saviraiškos poreikius, glaudžiai bendradarbiaujant su šeima ir socialiniais partneriais.

 **Strateginiai prioritetai**

Vaikų ugdymo(si) proceso tobulinimas taikant kokybišką ir inovatyvų ugdymą(si).

Vaikų pasiekimų ir pažangos vertinimo sistemos tobulinimas.

Pedagogų profesinės kultūros ir kompetencijų tobulinimas.

Pedagogų ir tėvų veiklos dermės plėtojimas.

Materialinės bazės turtinimas ir atnaujinimas.

1. **2019 METŲ VEIKLOS PLANO ĮGYVENDINIMO ATASKAITA**

Tauragės lopšelis-darželis ,,Kodėlčius“, vykdantis ikimokyklinį ugdymą, įgyvendina 2019-2022 m. strateginį planą.

 2019 m. veiklos vykdymui ir ugdymo kokybės užtikrinimui gauta ir panaudota: mokymo lėšų – 262252,00 Eur, savivaldybės biudžeto lėšų – 303845,40 Eur, spec. programos lėšų – 92190,01 Eur, paramos lėšų – 2662,44 Eur, projekto lėšų – 1500 Eur. Įgyvendinant lopšelio-darželio „Kodėlčius“ strateginį 2019-2022 m. planą ir 2019 metinį veiklos planą buvo numatytos kryptys:

**2019 m. veiklos tikslai, uždaviniai, rezultato vertinimo kriterijai ir pasiekti rezultatai**

Tikslas – įstaigos veiklos kokybės gerinimas, užtikrinant sėkmingą ugdymo(si) programų įgyvendinimą.

Uždaviniai:

1. Siekti ugdymo proceso ir vaikų pasiekimų, pažangos vertinimo dermės ir kokybės.
2. Plėtoti saugios ir sveikos gyvensenos įgūdžius.
3. Turtinti ugdymo(si) aplinką, modernizuojant edukacines erdves.
4. Skatinti bendruomenės – besimokančios organizacijos – augimą.

**1uždavinys: siekti ugdymo proceso ir vaikų pasiekimų, pažangos vertinimo dermės ir kokybės.**

|  |  |  |
| --- | --- | --- |
| **Veiklos pavadinimas** | **Proceso vertinimo kriterijus** | **Pasiektas rezultatas** |
| 1.1.Vaikų pasiekimų metinė analizė, vertinant kiekvieno vaiko pažangos pokytį. | Vertinimas pagal 18 sričių vyksta 2 kartus per metus. Nustatyta pažangos sėkmė paskatins ugdymo procesą pakreipti tam tikra linkme. | Vaiko pažangos ir pasiekimų vertinimas vyko 2 kartus per metus, atlikta analizė, numatytos sekančių metų kryptys. |
| 1.2.Individualios vaiko pažangos stebėjimas, vertinimas ir aptarimas su tėvais individualiai ir susirinkimų metu. | Vaiko metinis pasiekimų aptarimas vykdomas 1 kartą per metus su tėvais. | Individualus vaiko pasiekimų aptarimas su tėvais buvo vykdomas visose grupėse. |
| 1.3.Vaikų kompetencijų ūgtis, organizuojant įvairius renginius, konkursus, parodas, akcijas, projektus. | Per mėnesį organizuojami bendri 1-2 renginiai. Gerės vaiko pažanga, tobulės kūrybinės kompetencijos, vaikai jaus pasitenkinimą. | Vyko 9 projektai, organizuotos 7 šventės, 6 konkursai, 8 parodos. Turiningai ir daug gerų emocijų suteikė ,,Kodėlčiaus“ 10-jo gimtadienio paminėjimas – renginiai ir edukacinės programos vaikams vyko visą savaitę. |
| 1.4.Vaiko aplankų pildymas. | Refleksija su vaiku po kiekvienos ugdomosios veiklos. | Refleksija po savaitinės temos vykdoma penktadieniais. |
| 1.5.Vaiko pažangos stebėjimas ir analizė, pereinant iš ikimokyklinio ugdymo pakopos į priešmokyklinio ugdymo pakopą; iš priešmokyklinio ugdymo – į pradinio ugdymo pakopą. | Užpildyta mokslo metų pabaigoje Priešmokyklinio ugdymo mokytojo rekomendacija pradinių klasių mokytojui (kiekvienam vaikui).Ikimokyklinio ugdymo mokytojos vaiko pasiekimų įvertinimas pateiktas priešmokyklinio ugdymo mokytojui. | Į pirmą klasę išleista 50 vaikų, jiems parengtos rekomendacijos. 50 priešmokyklinukų perkelti į mokyklas, tėvams pateikus pasiekimų įvertinimus pagal 18 sričių (e-dienyne). |

**2 uždavinys: plėtoti saugios ir sveikos gyvensenos įgūdžius.**

|  |  |  |
| --- | --- | --- |
| **Veiklos pavadinimas** | **Proceso vertinimo kriterijus ir rezultatas** | **Pasiektas rezultatas** |
| 2.1.Grupių mikroklimato tyrimas. Specialistų pagalba sunkumus patiriantiems vaikams. | 1 kartą per metus, esant būtinybei, atliekami grupių mikroklimato tyrimai, rezultatai analizuojami. Problemų sprendimui pasitelkiami pagalbos vaikui specialistai. Taip bus išspręstos vaikų bendravimo ir bendradarbiavimo su bendraamžiais ir suaugusiais problemos. | Mikroklimatas įstaigoje tirtas PMMC iniciatyva. Per metus stebėsena dėl mikroklimato buvo vykdoma vienoje grupėje. Išvados ir rekomendacijos aptartos Mokytojų tarybos posėdyje, tėvų susirinkimo metu. |
| 2.2.Vaikų socialinio–emocinio intelekto ugdymas. | Įgyvendinamos socialinių įgūdžių ugdymo ir prevencinės programos: ,,Zipio draugai“, ,,Ebru“ , ,,Kimochis“. Veiklų, renginių, skatinančių vaikų socialinį-emocinį intelekto ugdymą, organizavimas. | 3 mėn. vyko programa ,,Ebru“ šeimoms. ,,Zipio draugai“ programa vykdoma 2-ose priešmokyklinėse grupėse, ,,Kimochis“ programą vykdė psichologė (pasirinktose grupėse) |
| 2.3.Sveikos gyvensenos įgūdžių lavinimas. | Sportinių ir sveikatingumo projektų, renginių organizavimas 1 kartą per mėn. Įgyvendinus šiuos projektus mažės sergamumas, gerės vaikų fizinė savijauta. | Organizuoti sporto (su socialiniais partneriais) ir sveikatingumo renginiai: Judumo savaitė, Masinio futbolo savaitė, Olimpinės žaidynės, stovykla ,,Gamtos takeliu keliaukime kartu“, Lietuvos mažųjų žaidynės (tapome apskrities finalininkais), ,,Futboliukas“ ir t.t. Parengtas 2020-2024 m. fizinio aktyvumo skatinimo planas ir pateikta paraiška Nacionalinio sveikatą stiprinančių mokyklų ir aktyvių mokyklų veiklos koordinavimo komisijai dėl pripažinimo aktyvia mokykla.  |
| 2.4. Efektyvi VGK veikla. | Vykdomas aktyvus stebėjimas, posėdžiai, savalaikė individuali pagalba, bendravimas ir bendradarbiavimas su vaiko šeima. Mažės probleminių situacijų, gerės tėvų-mokytojų-vaikų bendravimas ir bendradarbiavimas. | Efektyvi buvo ir VGK veikla: įvyko 6 posėdžiai, vykdomas aktyvus stebėjimas dėl savalaikės individualios pagalbos teikimo, įvestas mokytojo padėjėjo etatas. Ankstyvojo amžiaus ir naujai priimtų vaikų tėvams buvo organizuoti 8 susirinkimai-diskusijos, kurias moderavo psichologė. |
| 2.5.Ankstyvojo amžiaus vaikų adaptacijos stebėjimas ir aptarimas. | Taikant įvairius metodus, trumpės adaptacijos trukmė, vaikai jausis saugiai. | Adaptacija vyko 4-iose grupėse: 2 ankstyvojo ir 2 ikimokyklinio ugdymo grupėse.Adaptacijos procesą stebėjo socialinė pedagogė ir psichologė. Rezultatai ir išvados aptartos kartu su tėvais susirinkimų metu. |

**3 uždavinys: turtinti ugdymo(si) aplinką, modernizuojant edukacines erdves.**

|  |  |  |
| --- | --- | --- |
| **Veiklos pavadinimas** | **Proceso vertinimo kriterijus**  | **Pasiektas rezultatas** |
| 3.1. Virtualios aplinkos panaudojimas vaikų socialiniam – emociniam ugdymui. | Pateikta paraiška Europos socialinio fondo agentūrai pagal priemonę ,,Ikimokyklinio ir bendrojo lavinimo mokyklų veiklos tobulinimas“ Nr.2, Nr.09.2.1.-ESFA-K-728-02. Projektas ,,Socialinis- emocinis ugdymas per virtualią aplinką“ Vaikų ugdymas vyksta pasitelkiant jau turimas ir įsigytas moderniąsias technologijas. | Paraiška-projektas pateikti laiku, pritraukti partneriai, tačiau finansavimo negauta. Virtuali aplinka( priemonės) naudojamos vaikų socialiniam-emociniam ugdymui: interaktyvios grindys, planšetės, SMART lentos, multimedijos. |
| 3.2.Ugdomųjų veiklų organizavimas kitose erdvėse. | Įgyvendinamas metodas ,,grupės be sienų“, organizuojamos išvykos, ekskursijos į Tauragės rajono įžymias vietas. Vaikai susipažins su miesto savitumu, geriau pažins savo kraštą gyvai. | Įstaigoje aktyviai įgyvendinama veikla - ugdymas ne mokykloje. Per 2019 m. organizuotos 4 išvykos į kitas ugdymo įstaigas, 5 – į muziejų ar biblioteką, 7 – į Oko mišką ar parką prie Zumpės tvenkinio, 5 - į kitas miesto erdves, 7 – į Norkaičius, Pagramantį, Taurų parką. Šiose netradicinėse erdvėse vyko edukacinė veikla: gamtos stebėjimas ir eksperimentai, susipažinimas su Tauragės krašto istorija, tradicinių amatų įvairove. Šiuo klausimu atliktas veiklos kokybės įsivertinimas. |
| 3.3.Tiriamosios veiklos plėtojimas, ugdant pažinimo kompetenciją. | Grupės aprūpinamos gamtos tyrinėjimo, STEAM priemonėmis, reikalingomis gamtamoksliniam, inžineriniam, matematikos, technologiniam ugdymui.Kieme įrengta ,,Mažųjų tyrėjų laboratorija“. | Lopšelio-darželio aplinka praturtinta ugdymo priemonėmis, kurios skatina patirtinį ugdymą: kieme įrengti 3 mobilūs ,,Mažųjų tyrėjų“ stendai, nupirktas 5 dalių eksperimentų rinkinių komplektas (STEAM), 4-iose laiptinėse įrengtos manipuliacinės-sensorinės sienelės.  |
| 3.4.Projektų vykdymas video tilto būdu. | Tęsiamas tarptautinis projektas ,,Pasakyk pasauliui LABAS“, atliktos visos 5 numatytos užduotys bendraujant su darželiu iš Slovėnijos nuotoliniu būdu. Įsijungimas į kitus respublikinius projektus. | Įgyvendintas tarptautinis projektas ,,Pasakyk pasauliui LABAS“, suteiktas ,,Tolerantiškos mokyklos“ vardas.  |
| 3.5. Koridorių remonto darbų atlikimas, įrengiant žaismingas erdves. | Išremontuoti koridoriai ir juose įrengtos lavinamosios manipuliacinės-sensorinės sienelės. | Remontai nebuvo atlikti dėl neskirtų lėšų, 4-iose laiptinėse įrengtos manipuliacinės-sensorinės sienelės. |

**4 uždavinys: skatinti bendruomenės – besimokančios organizacijos – augimą.**

|  |  |  |
| --- | --- | --- |
| **Veiklos pavadinimas** | **Proceso vertinimo kriterijus**  | **Pasiektas rezultatas** |
| 4.1.Mokytojų dalyvavimas tikslinguose kvalifikacijos kėlimo renginiuose ir dalijimasis gerąja patirtimi. | 30-40 proc. pedagogų kompetencijos tobulinimas vykdomas per respublikinę kvalifikacijos tobulinimosi programą ,,Darželių bendrystės erdvė: įgalinančios partnerystės link“.10 proc. tobulina kompetencijas nuotoliniu būdu. 50 proc. – lanko seminarus rajone.Pravestas 1-2 metodiniai renginiai rajono ikimokyklinių įstaigų mokytojams.1 metodinis renginys įstaigoje (pasidalijimas gerąja patirtimi apie ugdymą kitose erdvėse). | 12 seminarų išklausyta per respublikinę kvalifikacijos tobulinimosi programą ,,Darželių bendrystės erdvė: įgalinančios partnerystės link“ ( 15 proc. pedagogų)42 seminarai – nuotoliniu būdu. (77 proc. pedagogų)85 proc. pedagogų išklausė mokymus ir seminarus Tauragės PMMC.Iš viso pedagogai kvalifikacijos tobulinimui skyrė 1174 val.(vienam pedagogui tenka 7 dienos arba 45 val.) |
| 4.2.Mokytojų praktinės veiklos įsivertinimas. | Visi (100 proc.) pedagogai parengia savo veiklos vertinimo ir įsivertinimo anketas iki 2019 m. gruodžio 31 d. | Visi pedagogai parengė savo veiklos vertinimo, įsivertinimo ir profesinio tobulėjimo anketas. |
| 4.3.Tėvų švietimas ir konsultavimas. | Tėvų informavimas, švietimas, konsultavimas vykdomas pagal patvirtintą ,,Tauragės lopšelio-darželio ,,Kodėlčius“ vaikų tėvų (globėjų) informavimo ir švietimo tvarkos aprašą“ | Darželyje vyko 3 bendri susirinkimai su tėvais, kiekvienoje grupėje po 1-2 tėvų susirinkimus. Tėvų informavimas vyksta e-dienyno pagalba. |
| 4.4.Įstaigos specialistų profesinis tobulėjimas | Kiekvienas įstaigos specialistas tobulina savo kompetencijas mokymuose ar seminaruose per metus 1-2 kartus. | Auklėtojų padėjėjoms organizuotas seminaras ,,Auklėtojo padėjėjo vaidmuo ugdant vaikus“. Administracijos darbuotojai tobulinosi 12-oje seminarų. |

1. **2020 M. VEIKLOS TIKSLAI IR UŽDAVINIAI, PRIEMONĖS**

**Tikslai:**

**1. Ugdymo kokybės ir pagalbos vaikui, šeimai užtikrinimas.**

**2. Aukštos mokytojų kompetencijos ir kultūros, nuolatinio mokymosi ir profesinio tobulėjimo siekimas.**

**3. Saugios, jaukios, modernios, aplinkos kūrimas.**

|  |  |  |  |  |  |
| --- | --- | --- | --- | --- | --- |
| **Tikslai** | **Uždaviniai (kiekvienam tikslui įgyvendinti)** | **Įgyvendinimo priemonės (renginiai)** | **Terminai** | **Atsakingi vykdytojai** | **Tikslo įgyvendinimo vertinimo kriterijai** |
| 1.Ugdymo kokybės ir pagalbos vaikui, šeimai užtikrinimas. | 1.1.Įgyvendinti įstaigos ikimokyklinio ugdymo programą, taikant modernius ir pažangius ugdymo metodus. | 1.1.1.Įstaigos ikimokyklinio ugdymo programos pristatymas šeimai grupių tėvų susirinkimų metu. | 2020 m. rugsėjo-spalio mėn. | Grupių mokytojos | Tėvai susipažins su ugdymo turinio pagal vaiko amžiaus tarpsnį. |
| 1.1.2.Veiklos planavimas, organizavimas pagal įstaigos ikimokyklinio ugdymo programą, vaikų veiklos individualizavimas. | 2020 m. | Direktoriaus pavaduotoja ugdymui , grupių mokytojos |  Refleksija po kiekvienos veiklos. |
| 1.1.3.Vaiko individualios pažangos ir pasiekimų pristatymas šeimai, atsižvelgiant į įstaigos ikimokyklinio ugdymo programoje numatytus vertinimo kriterijus. | 2020 m. gegužės mėn. | Grupių mokytojos | Vaikų individualių pasiekimų įvertinimai e-dienyne.Parengtas vaiko individualios pažangos ir pasiekimų stebėsenos tvarkos aprašas. |
| 1.1.4.STEAM veiksmų plano įgyvendinimas (1 priedas). | 2020 m. | Direktoriaus pavaduotoja ugdymui | Veiksmų įgyvendinimo plano ataskaita. |
| 1.1.5.Tradicinių ir netradicinių renginių organizavimas, meninių projektų vykdymas (2 priedas). | 2020 m. | Direktoriaus pavaduotoja ugdymui  | Vykdomi 2-3 renginiai per mėn. |
| 1.1.7.Įstaigos veiklos įsivertinimas. | 2020 m. gruodis |  Veiklos kokybės įsivertinimo grupė | Veiklos įsivertinimo ataskaita |
|  |
|  | 1.2.Plėtoti pagalbą vaikui, šeimai. | 1.2.1. Fizinio aktyvumo skatinimo plano įgyvendinimas (3 priedas). | 2020 m. | Fizinio aktyvumo skatinimo darbo grupė | Plano įgyvendinimas (70-90 proc.) |
| 1.2.2.Savanorių pagalba ugdymo procese (pagal JST sutartį).  | 2020 m.vasario-liepos mėn. | Direktorė | Jaunimo savanoriškos tarnybos sutartis |
| 1.2.3.Individualios pagalbos organizavimas specialiųjų poreikių turintiems vaikams. | 2020 m. | VGK  | Individualūs ugdymo planai, mokytojų padėjėjų veikla |
| 1.2.4.Logopedinių pratybų organizavimas kalbos problemų turintiems vaikams. | 2020 m. | Logopedė | Pratybų tvarkaraštis, fiksuota pažanga. |
| 1.2.5.Patyčių, smurto prieš vaikus, krizinių situacijų valdymo prevencijos įgyvendinimas. | 2020 m. | VGK, grupių mokytojos | Vykdomos 2 prevencinės programos, projektai |
| 2. Aukštos mokytojų kompetencijos ir kultūros, nuolatinio mokymosi ir profesinio tobulėjimo siekimas | 2.1.Plėtoti komandinį darbą kūrybiškai taikant pažangius ugdymo metodus. | 2.1.1.Mokytojų tarybos posėdis – pasidalijimas gerąja patirtimi ,,STEAM integravimas į ugdomąją veiklą“. | 2020 m. lapkričio mėn. | Direktorė | Kiekvienos grupės komanda pasidalija gerąja patirtimi su kolegomis. |
| 2.1.2.Atvirų veiklų organizavimas. | 2020 m. | Direktoriaus pavaduotoja ugdymui | Pravestos 2 atviros veiklos. |
| 2.1.3.Atvirų durų dienos bei stebėjimo praktikos organizavimas Kauno kolegijos studentams(pagal bendradarbiavimo sutartį). | 2020 m. vasario mėn. | Direktorė | Sutartys, studentų praktikos užduotys ir atsiliepimai |
| 2.2.Sudaryti sąlygas tobulinti profesinius įgūdžius mokymuose | 2.2.1.Kvalifikacijos tobulinimo kursai, seminarai, konferencijos. | 2020 m. | Direktoriaus pavaduotoja ugdymui | Kiekvienas pedagogas tobulina profesinius įgūdžius ne mažiau kaip 5 dienas per metus. |

|  |  |  |  |  |  |
| --- | --- | --- | --- | --- | --- |
|  | 2.3.Įgyvendinti įstaigos atestacinę programą. | 2.3.1. Sudaromos sąlygos mokytojams atestuotis ir įgyti aukštesnę kategoriją. | 2020 m. | Atestacinė komisija | 1 pedagogo atestacija |
| 2.4.Vykdyti pedagogų savo veiklos įsivertinimą | 2.4.1. Metiniai pedagogų veiklos vertinimo pokalbiai ir savianalizės anketos. | 2020 m. gruodis | Direktoriaus pavaduotoja ugdymui | Savianalizės anketos |
| 3.Saugios, jaukios, modernios aplinkos kūrimas. | 3.1.Modernizuoti ugdymo erdves įstaigos viduje ir lauke | 3.1.1.Naujų edukacinių erdvių kūrimas. | 2020 m. | Direktorė,direktoriaus pavaduotojas ūkio reikalams | 1 erdvė kieme, 1 erdvė laiptinėse ir koridoriuje, 1 erdvė specialiųjų poreikių vaikams |
| 3.1.2.STEAM priemonių įveiklinimas. | 2020 m. | Direktoriaus pavaduoja ugdymui | Įveiklinimas vyksta pagal STEAM veiksmų planą  |
| 3.1.3.Ugdymo grupių, kiemo ir lauko aikštelių aprūpinimas ugdymo priemonėmis pagal ikimokyklinio ugdymo programą. | 2020 m. | Direktoriaus pavaduotoja ugdymui | Įsigyta ugdymo priemonių pagal nustatytą poreikį iš mokymo ir biudžeto lėšų |

|  |  |  |  |  |  |
| --- | --- | --- | --- | --- | --- |
|  | 3.2.Užtikrinti saugias sanitarines-higienines sąlygas | 3.2. 1.Koridoriaus remontas. | 2020 m. liepos mėn | Direktoriaus pavaduotojas ūkio reikalams | Atnaujinta sienų ir grindų danga. |
| 3.2.2.Kiemo takų atnaujinimas. | 2020 m. birželio – liepos mėn. | Direktoriaus pavaduotojas ūkio reikalams | Nauja trinkelių danga prie stadiono |
| 3.2.3.Minkšto inventoriaus įsigijimas | 2020 m. | Direktoriaus pavaduotojas ūkio reikalams | 2 grupėms nupirkti tatamiai, 5 grupėse atnaujinta patalynė |
| 3.2.4. Langų apsaugos nuo tiesioginės saulės šviesos įrengimas | 2020 m. | Direktoriaus pavaduotojas ūkio reikalams | Ruletų įrengimas 4 ir 7 grupių poilsio kambariuose. |

**VI. LĖŠŲ ŠALTINIAI**

Mokymo lėšos – 245 500 Eur.

Savivaldybės biudžeto lėšos – 333 600 Eur..

Specialiosios lėšos – 98 000 eur.

**Iš viso**: 677100 Eur.

**VII. BAIGIAMOSIOS NUOSTATOS**

Plano įgyvendinimą koordinuos direktoriaus pavaduotoja ugdymui ir direktoriaus pavaduotojas ūkiui. Priežiūrą vykdys direktorius.

Už plano vykdymą bus atsiskaitoma įstaigos savivaldos institucijoms.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Tauragės lopšelio-darželio ,,Kodėlčius“

 tarybos 2020 m. kovo 5 d. posėdžio nutarimu

 (protokolas Nr.2)